钦定古今图书集成/明伦汇编/闺媛典/第057卷 > 吴妻胡氏
## 钦定古今图书集成/明伦汇编/闺媛典/第057卷 > 吴妻胡氏

按《建昌府志》：“胡氏吴”妻，南丰人，生有女德。贼至，与
姑同匿山林，其子请携姑别所，胡从之。既而叹曰：“妇
事姑，当不离左右。”遂率子诣姑所。未几，贼至，胡佯从
贼绐，使引去，姑因得全。复绐贼曰：“请释吾子，令取金
以赎我。”贼信而遣之。子去稍远，遂投绝涧，贼引枪刺
杀之。